Document ID: /fineweb-2-swissfilter-quality_10-filterrobots/filtered/03753.jsonl.gz/26

เรื่องมีอยู่ว่า วันนี้เกิดเรื่องวุ่นๆ ขึ้น จากการที่เพจ Dataxxxxxx แชร์โพสของแป้ง โดยกล่าวหาว่าแป้งเหยียดหยาม และดูถูกคนอื่น ((แล้ว ปิดท้ายด้วยการขายของตัวเอง))
หลายคนใกล้ตัวเป็นห่วงความรู้สึกแป้งมาก แต่แป้งกลับมองว่ามันเฉยๆ อย่างไรก็ตาม ที่มันรับไม่ได้เลย ก็คือ คุณตีความหมายผิด และกลายเป็นดึงคนหมู่มากมารุมด่าแป้ง ด่าหนังสือ และด่าองค์กรของแป้ง
ซึ่งแป้งจะจำไว้เป็นบทเรียน และจะจำไว้ด้วยว่า แอดมินเพจนั้นคือใคร คุณยังไม่ได้ขอโทษแป้งเลยนะ วงการเดียวกันแท้ๆ ถ้าแป้ง Comment Class ของคุณบ้าง คุณจะหนาว
จงจำไว้ การชี้นิ้วไปที่ใคร นิ้วอีก 3 นิ้วที่เหลือ จะสะท้อนกลับมาที่คุณ ทุกคนมีสิทธิ์เห็นต่าง แต่ไม่ควรดึงคนอื่นไปทำร้าย เพราะคนอื่นก็มีสิทธิทำร้ายคุณได้เช่นเดียวกัน
เพื่อนสนิท Partner ต่างเป็นห่วง จนกระทั่ง สามีเดินขึ้นมาหา และบอกว่า ....
สามี: "เธอ เรารู้ว่าเธอตั้งใจดี และมันคือความจริง"
แป้ง: "เธอลองคิดดูนะ คนสอบไม่ผ่านเป็นสถาปัตย์ ไม่ได้เป็นสถาปนิก ทุกคนเข้าใจ สอบไม่ติดแพทย์ ไม่ได้เป็นหมอ ทุกคนเข้าใจ แล้วทำไมไม่ได้เรียน Pure Math เป็น data SCIENTIST ไม่ได้ ... ทำไมไม่เข้าใจ ก็บอกอยู่ว่า ไม่ต้องจบปริญญา เรียนยังไงก็ได้ แต่ต้องพิสูจน์ให้เห็นสิ ว่าเป็น Scientist ได้ ไม่ใช่แค่ใช้โปรแกรมเป็น"
สามีลูบหัว แล้วบอกว่า ... "ต่อไปนี้พอแล้วนะ เธอเห็นแล้วใช่มั้ยว่าความหวังดีของเธอ มันก็มีทั้งบวกและลบ ซึ่งไม่มีใครสบายใจหรอก เห็นคนในครอบครัวโดนคนอื่นที่ไม่รู้จักกันนินทา หรือ ต่อว่า"
"พอเถอะ เธออยากทำธุรกิจอะไรเธอก็ทำของเธอไปเงียบๆ ไม่ต้องไปแชร์ความรู้ ไม่ต้องไปสร้างความเข้าใจ ไม่ต้องไปอะไรทั้งนั้นดีกว่ามั้ย สุดท้ายมันจะเป็นยังไง มันก็ต้องมีทางออกของมัน แต่เธอจะได้ไม่โดนทำร้ายแบบนี้"
ในใจแป้งคิด .... อ๋อ แบบนี้เองสินะ ที่นักการเมืองดีๆ หรือคนที่เรียกร้องเพื่อสังคม เขาโดนกัน แม้สิ่งที่แป้งเจอจะเล็กน้อยมาก แต่ก็บอกเลยว่า กระทบกับความรู้สึกของคนรอบข้างของแป้งมากๆ
เอาตรงๆ ยอมรับไม่ปิดบังว่าเป็นคนโลกส่วนตัวสูง ไม่ชอบจี๊จ๊ะกับใคร ไม่ชอบเข้าสังคม และไม่ได้อยากเป็นคนรู้จักในวงกว้าง แป้งอยากแชร์ความรู้ แชร์ประสบการณ์ โดยที่ไม่ต้องเข้ามาถึงความเป็นส่วนตัวของแป้ง ซึ่งมันก็คงเป็นไปได้ยาก
แป้งนั่งพิจารณาอยู่สักพักว่าจะทำอย่างไรดี
ในจังหวะนั้น มีน้องคนนึง inbox มาส่วนตัว บอกให้แป้งรอวันพิสูจน์ตัวเอง โดยการสร้างอาณาจักร
ใช่เลย แป้งสร้าง Coraline เพื่อเป็น "สถาบัน" และแป้งกำลัง Expand สถาบัน Coraline วันข้างหน้า ถ้ามันสำเร็จ ไม่ว่าจะเป็นด้วยผลงานใด แป้งจะกลับย้อนถึงความตั้งใจเดิมของแป้ง
การศึกษาไม่สำคัญเท่าทัศนคติ แต่คุณต้องรู้จักตัวเองก่อน และพิสูจน์ให้เห็นว่าคุณเข้าใจพื้นฐานที่แท้จริง และเมื่อเป็นเช่นนั้น แป้งจะต่อยอดให้คุณเอง
มีคนนึง Comment Post ของแป้งว่า ทัศนคติ เป็นเรื่องของส่วนบุคคล แต่ Math คือ Science และ Data Scientist ต้องเรียนวิชา Pure Math มาก่อนเป็น สัจนิรันดร์
แม้ความจริงจะทำร้าย แต่ถ้าคุณไม่ยอมรับความจริง คุณจะก้าวผ่านการเปลี่ยนแปลงนี้ไปไม่ได้
ต่อไป วงการการศึกษาด้านเทคโนโลยีจะเป็นเช่นไร แป้งจะไม่ขอออกความเห็น และจะไม่แนะนำการศึกษา หรือาชีพให้ใครค่ะ แป้งขอความเห็นใจด้วยนะคะ